́щій, живо́тный и просвѣти́тельный исто́чниче, соприсносу́щная ѻц҃у̀ содѣ́тельная си́ло, всѐ смотре́ніе за сп҃се́ніе человѣ́ческое прекра́снѣ испо́лнивый, хрс̑тѐ бж҃е на́шъ, сме́рти у́зы неразрѣши̂мыя и закле́пы а́дѡвы расто́ргнувый, лука́выхъ же духѡ́въ мно́жество попра́вый:приведы́й себѐ ѡ на́съ непоро́чное заколе́ніе, и тѣ́ло да́вый пречтс̑ое въ же́ртву, вся́кагѡ грѣха̀ неприкоснове́нное же и непрохо́дное, и стра́шнымъ си́мъ и неисповѣди́мымъ сщ҃еннодѣ́йствіемъ живо́тъ на́мъ вѣ́чный дарова́вый:во а́дъ сше́дый, и верєѝ вѣ̂чныя сокруши́вый, и во тьмѣ̀ сѣдя́щымъ восхо́дъ показа́вый:началоѕло́бнаго же и глуби́ннаго ѕмі́я бг҃ому́дростнымъ льще́ніемъ улови́вый, и вери́гами мра́ка связа́вый въ та́ртарѣ и ѻгнѝ негаси́мѣмъ, и во тьмѣ̀ кромѣ́шней неисчетноси́льною твое́ю затверди́вый крѣ́постію:великоимени́тая прему́дросте ѻ́ч҃ая, напа́ствуємымъ вели́кій помо́щникъ яви́выйся и просвѣти́вый сѣдя́щыя во тьмѣ̀ и сѣ́ни сме́ртнѣй!̀, сла́вы присносу́щныя гдс̑и и ѻц҃а̀ вы́шнягѡ сн҃е возлю́бленный, присносу́щный свѣ́те ѿ присносу́щнагѡ свѣ́та, сл҃нце пра́вды, услы́ши на́съ моля́щихся тебѣ̀, и упоко́й ду́шы рабѡ́въ твои́хъ, пре́жде усо́пшихъ ѻтє́цъ и бра́тій на́шихъ, и про́чихъ срѡ́дникъ по пло́ти, и всѣ́хъ свои́хъ въ вѣ́рѣ, ѡ ни́хже и па́мять твори́мъ ны́нѣ:я́кѡ въ тебѣ̀ всѣ́хъ держа́ва, и въ руцѣ̀ твое́й содержи́ши вся̂ концы̀ землѝ